stanford-oval/wikipedia huggingface dataset:
אסף חמדני
קורות חייו

חמדני נולד ביבנה, גדל והתחנך באשדוד. בנעוריו למד ב"תיכון מקיף ה' אשדוד". אביו, שמואל חמדני, כיהן כשופט וכסגן נשיא בית משפט השלום באשדוד ובהמשך שימש כסגן נציב תלונות הציבור על שופטים.
חמדני למד לתואר ראשון במשפטים באוניברסיטה העברית בירושלים במסגרת העתודה האקדמית וסיים את התואר בהצטיינות יתרה. שנתיים לאחר סיום התואר הראשון קיבל את פרס הכנסת על הישגיו האקדמיים. בצה"ל שירת כקצין במחלקת ייעוץ וחקיקה של הפרקליטות הצבאית. לאחר שירותו הצבאי החל את לימודיו לתואר שני ולתואר שלישי באוניברסיטת הרווארד כאשר במקביל התמחה במשרד עורכי-דין בבוסטון וזכה גם במלגת פולברייט.
סיים לימודי דוקטורט בשנת 2003 באוניברסיטת הרווארד, בהנחייתם של פרופ' אריה בבצ'וק ופרופ' רנה קרקמן. הדוקטורט עסק בהיקף האחריות המשפטית של שומרי הסף כגון: רואי חשבון, עורכי דין וחתמים בשוק ההון.
חמדני עמד בראש הוועדה לבחינת הגברת מעורבות הגופים המוסדיים בשוק ההון.
בשנים 2004–2007 שימש מרצה בכיר בפקולטה למשפטים של אוניברסיטת בר-אילן במסגרת מלגת אלון, ובמקביל שימש כחוקר במכון הישראלי לדמוקרטיה בשנים 2006–2007. בשנת 2007 מונה לפרופסור חבר בפקולטה למשפטים של האוניברסיטה העברית בירושלים, ובאותה שנה שהה גם כפרופסור אורח באוניברסיטת פנסילבניה. היה מנהל משותף של המרכז לממשל תאגידי של האוניברסיטה העברית בירושלים ותחומי מחקרו הם עבירות צווארון לבן, ניתוח כלכלי של המשפט, מימון חברות, דיני תאגידים, ניירות ערך ואחריות נושאי משרה.
כמו כן, היה פרופסור אורח באוניברסיטת הרווארד, באוניברסיטת קולומביה ובאוניברסיטת ברקלי.
בשנת 2017 הצטרף לסגל הפקולטה למשפטים של אוניברסיטת תל אביב, היה מנהל מרכז יששכר ובתיה פישר לממשל תאגידי ורגולציה של שוק ההון, ומאז ספטמבר 2021 הוא סגן דקאן למחקר ועורך ראשי של כתב העת משפט, חברה ותרבות.
פרסים

פרס הכנסת
פרס צלטנר לחוקר צעיר (2010)
פרס חשין לחוקר צעיר (2011)
ויסאם בן ידר

ויסאם בִּן ידר (בצרפתית: Wissam Ben Yedder; נולד ב-12 באוגוסט 1990) הוא כדורגלן צרפתי ממוצא תוניסאי המשחק בעמדת החלוץ.
קריירת מועדונים

וויסאם בִּן ידר נולד וגדל בסרסל שבצרפת, והוא מוסלמי ממוצא תוניסאי. אחד מחברי הילדות שלו הוא הכדורגלן ריאד מחרז.
החל את דרכו בכדורגל במחלקות הנוער של גארז'ה-לה-גונס ושל סן-דני. בעונת 2009/2010 שיחק בן ידר באלפורטוויל מהליגה הצרפתית הרביעית, בה ערך 29 הופעות ליגה והבקיע תשעה שערים.
קריירת מועדונים > טולוז

לקראת עונת 2010/2011 עבר בן ידר לטולוז מליגת העל הצרפתית, אך החל לשחק קודם בקבוצת המילואים שלה. ב-16 באוקטובר 2010 ערך את הופעת הבכורה שלו במועדון, כשנכנס כמחליף בדקה ה-61 בהפסד 0–2 לפריז סן-ז'רמן במסגרת המחזור התשיעי בליגה. בעונתו הראשונה במועדון ערך ארבע הופעות ליגה בלבד.
גם בעונת 2011/2012 הוא לא קיבל דקות משחק רבות, וערך תשע הופעות ליגה בלבד. ב-21 באפריל 2012 הבקיע את שער הבכורה שלו במועדון, שער בדקה ה-72 בהפסד 1–2 לאוויאן במסגרת המחזור ה-33 בליגה.
עונת 2012/2013 הייתה עונת הפריצה של בן ידר, הוא ערך 34 הופעות ליגה והבקיע 15 שערים, כולל צמדים נגד אולימפיק ליון, ניס ומונפלייה. גם בעונה הבאה המשיך ביכולת השיא שלו, כשהוא משחק בכל 38 משחקי הליגה ומבקיע 16 שערים. ב-30 בנובמבר 2013 הבקיע את השלושער הראשון שלו בקריירה, בניצחון 1–5 על סושו במסגרת המחזור ה-15 בליגה. ב-17 במאי 2014 הבקיע שלושער נוסף, בניצחון 1–3 על ולנסיין במסגרת המחזור הראשון בליגה. בשתי העונות הבאות המשיך ביכולת המצוינת שלו, והבקיע 31 שערים ב-71 הופעות ליגה.
קריירת מועדונים > סביליה

ב-30 ביולי 2016 חתם על חוזה לחמש שנים בסביליה מליגת העל הספרדית. ב-14 באוגוסט ערך את הופעת הבכורה שלו במועדון, כשהחליף את לוסיאנו וייטו בדקה ה-61 בהפסד 0–2 לברצלונה במשחק הראשון של הסופר קאפ הספרדי. במשחק הגומלין שהתקיים שלושה ימים לאחר מכן, בו הפסידה סביליה 0–3, פתח בהרכב והוחלף בדקה ה-63 על ידי ויטולו. ב-20 באוגוסט ערך את הופעת הבכורה שלו בליגה, כששיחק 75 דקות והבקיע את שער הבכורה שלו במועדון בניצחון 4–6 על אספניול במסגרת המחזור הראשון בליגה. ב-27 בספטמבר ערך את הופעת הבכורה שלו בליגת האלופות, כששיחק 82 דקות והבקיע את שער הניצחון 0–1 על אולימפיק ליון במסגרת המחזור השני בשלב הבתים לעונת 2016/2017. ב-1 באוקטובר הבקיע צמד שערים בניצחון 1–2 על דפורטיבו אלאבס במסגרת המחזור השביעי בליגה.
קריירת מועדונים > מונקו

ב-14 באוגוסט 2019 חתם לחמש שנים במונקו, לאחר שזו הפעילה את סעיף היציאה שלו מסביליה, שעמד על 40 מיליון אירו.
לאחר שכבש 18 שערים בעונת 2019/2020 וסיים כמלך השערים יחד עם קיליאן אמבפה, ו-20 שערים בעונת 2020/2021, עונת 2021/2022 הייתה העונה הפורה ביותר בקריירה שלו כשכבש 25 שערי ליגה וסיים במקום השני אחרי אמבפה, בנוסף לשני שערים שכבש במסגרת אירופית.
נבחרות צרפת

לזכותו שתי הופעות בנבחרת צרפת בכדורגל אולמות.
לו גם שלוש הופעות בנבחרת צרפת בכדורגל עד גיל 21, שתיים מהן באליפות אירופה ("היורו לנבחרות צעירות") עד גיל 21 - 2013 שהתקיימה בישראל.
ב-23 במרץ 2018 ערך את הופעת הבכורה שלו בנבחרת הכדורגל הבוגרת של צרפת, בהפסד 2–3 לקולומביה במשחק ידידות.
תארים

ליגת האומות: 2020/2021
תארים אישיים
מלך השערים של הליגה הצרפתית: 2019/2020 (יחד עם קיליאן אמבפה)
הערות שוליים

↑  SportMob – Top facts about Wissam Ben Yedder, SportMob, ‏2021-04-25 (באנגלית)
↑  "Ben Yedder rêve toujours d'Euro" [Ben Yedder always dreams of the Euros] (בצרפתית). La Depeche. 3 באוגוסט 2015. נבדק ב-27 בדצמבר 2015. {{cite news}}:  (עזרה)
↑  "Monaco sign Sevilla Striker Ben Yedder as Lopes moves other way". uk.reuters.com. נבדק ב-14 באוגוסט 2019. {{cite web}}:  (עזרה)
| נבחרת צרפת – יורו 2020 |
| --- | --- | --- |
|  1 לוריס •  2 פבאר •  3 קימפמבה •  4 וראן •  5 לאנגלה •  6 פוגבה •  7 גריזמן •  8 למאר •  9 ז'ירו •  10 אמבפה •   11 דמבלה •  12 טוליסו • 13 קאנטה •  14 רביו • 15 זומה • 16 מנדנדה • 17 סיסוקו • 18 דין • 19 בנזמה • 20 קומאן • 21 הרננדס • 22 בן ידר • 23 מניאן • 24 דובואה • 25 קונדה • 26 תוראם • מאמן: דשאן |  1 לוריס •  2 פבאר •  3 קימפמבה •  4 וראן •  5 לאנגלה •  6 פוגבה •  7 גריזמן •  8 למאר •  9 ז'ירו •  10 אמבפה •   11 דמבלה •  12 טוליסו • 13 קאנטה •  14 רביו • 15 זומה • 16 מנדנדה • 17 סיסוקו • 18 דין • 19 בנזמה • 20 קומאן • 21 הרננדס • 22 בן ידר • 23 מניאן • 24 דובואה • 25 קונדה • 26 תוראם • מאמן: דשאן | צרפת |
אנדרה וילאש בואש

לואיש אנדרה דה פינה קבראל א וילאש-בואש (בפורטוגזית: Luís André de Pina Cabral e Villas-Boas; נולד ב-17 באוקטובר 1977) הוא מאמן כדורגל פורטוגלי. הקיצור הנודע של שמו הוא AVB. בואש הוא המאמן הצעיר ביותר בהיסטוריה שזכה בתואר אירופאי, כאשר רשם עם קבוצת פורטו הפורטוגזית בשנת 2011 זכייה במסגרת הליגה האירופית.
קריירה

בואש שימש בין היתר כסקאוט בצ'לסי וכעוזר מאמן של מוריניו, באינטר מילאנו. ב-1998, בגיל 21 בלבד, קיבל בואש את משרת האימון הראשונה שלו, כשמונה למאמנה של נבחרת איי הבתולה הבריטיים בכדורגל. בעונת 2009–2010 מונה למאמנה של אקדמיקה מהליגה הפורטוגלית. ביוני 2010 מונה למאמנה של פורטו. הוא זכה בקבוצה בשנה זו בטרבל היסטורי, שכלל עונה ללא הפסד בליגה הפורטוגלית, וזכייה בליגה האירופית לאר ניצחון במשחק הגמר, 1-0 על ספורטינג בראגה. בכך, היה וילאש בואש למאמן הצעיר ביותר שזוכה בתואר אירופי משמעותי.
לאור הצלחה זו, בחודש יוני 2011 מונה למאמנה של קבוצת צ'לסי, תפקיד בו כיהן כשמונה חודשים עד לפיטוריו במרץ 2012, והחלפתו בעוזרו, רוברטו די מתאו. לאחר הפיטורים, האשים בואש את בעלי צ'לסי, רומן אברמוביץ', בכך שלא נתן לו מספיק גיבוי, ולראייה כי הקבוצה שבנה בואש זכתה בסוף העונה בגביע האנגלי ובליגת האלופות.
ביולי 2012 מונה בואש למאמנה של טוטנהאם הוטספר לשלוש שנים.
בואש מסומן בכלי התקשורת כ"יורש" של המאמן הפורטוגלי ז'וזה מוריניו, בזכות אופיו ויכולותיו הרטוריות, וכן בזכות התקדמותו המהירה אשר מזכירה מאוד את התקדמותו של מוריניו, מעבר מפורטו לצ'לסי לאחר זכייה בתואר אירופי.
ב-16 בדצמבר 2013 פוטר וילאש בואש מטוטנהאם הוטספר לאחר יכולה רעה של הקבוצה, ובשיאה התבוסה 0–5 לליברפול.
במרץ 2014 מונה למאמנהּ הראשי של קבוצת זניט סנקט פטרבורג הרוסית. ב-10 בספטמבר 2015 הודיע וילאש בואש כי יעזוב את הקבוצה בתום העונה, לאחר שזכה עם הקבוצה באליפות ליגת העל הרוסית בכדורגל ובגביע הרוסי בכדורגל. במאי 2016 עזב וילאש בואש את הקבוצה והודיע שלא ייאמן עד סוף שנת 2016 וכי הוא לוקח שנת שבתון.
בנובמבר 2016 חתם וילאש בואש על חוזה לשנתיים בקבוצת שאנגחאי SIPG מהליגה הסינית הראשונה, בנובמבר 2017 הוא עזב את תפקידו כמאמן הקבוצה.
ב-28 במאי 2019 וילאש בואש מונה למאמנה של אולימפיק מרסיי מהליגה הצרפתית.
ב-2 בפברואר 2021 הודיע במהלך במסיבת עיתונאים הודיע שהוא מציע את התפטרותו בשל חוסר שביעות רצונו ממדיניות המועדון לאחר שהוחתם שחקן במועדון ללא אישורו. כעבור מספר שעות הודיע המועדון על השעייתו באופן מיידי.
קריירה כנהג מוטורי

ב-28 בנובמבר נודע בכלי התקשורת שוילאש בואש יתחרה במירוץ דקר ראלי 2018 כאשר הוא נוהג ב"טויוטה הילוקס" ומונע על ידי האופנוען לשעבר "רובן פאריה". הוא פרש מהתחרות לאחר שהראלי שלו התרסקה בדיונה.
ב-16 וב-17 במרץ 2018 הוא השתתף במירוץ שטח אחר כאשר הוא נוהג ב"מאבריק".
תארים > פורטו

אליפות פורטוגל: 2010/2011
הגביע הפורטוגלי: 2010/2011
הסופר קאפ הפורטוגלי: 2010
הליגה האירופית: 2010/2011
תארים > זניט סנקט פטרסבורג

אליפות רוסיה: 2014/2015
הגביע הרוסי: 2015/2016
הסופר קאפ הרוסי: 2015
תארים > אישיים

מאמן החודש בפרמייר ליג: דצמבר 2012, פברואר 2013
הערות שוליים

↑  רשמית: אנדרה וילאש בואש חתם בצ'לסי, באתר וואלה, 22 ביוני 2011
↑  "אנדרה וילאש בואש פוטר מצ'לסי", מאתר nrg, מיום 04 במרץ 2012, באתר nrg
↑  דייויד הייטנר, גרדיאן, וילאש-בואש: "אברמוביץ' נטש אותי", באתר הארץ, 12 ביולי 2012
↑  הפך לתרנגול: וילאש בואש מונה למאמן טוטנהאם, באתר ONE‏, 3 ביולי 2012
↑  ynet ספורט, אנדרה וילאש בואש סיים את דרכו בטוטנהאם, באתר ynet, 16 בדצמבר 2013
↑  מערכת אתר ערוץ הספורט, ‏וילאש בואש חתם בסין, ירוויח 12 מיליון יורו בעונה, באתר ערוץ הספורט, 4 בנובמבר 2016
↑  Alex Richards, Andre Villas-Boas suspended by Marseille after "unacceptable" press conference, mirror, ‏2 בפברואר 2021 (באנגלית)
↑  "Marseille suspend boss Villas-Boas". BBC Sport (באנגלית בריטית). נבדק ב-2021-02-02.
תל קטיפא

| --- | --- |
שלט הכניסה לתל קטיפא
שלט הכניסה לתל קטיפא
 מדינה:  ישראל ישראל
 שפה רשמית:  עברית
 תאריך ייסוד:  תשנ"ב, 1992
 סיבת נטישה:  תוכנית ההתנתקות
 תאריך נטישה:  אוגוסט 2005
 דת:  יהודים
 קואורדינטות:  31°24′9.44″N 34°18′54.16″E﻿ / ﻿31.4026222°N 34.3150444°E﻿ / 31.4026222; 34.3150444
 אזור זמן:  UTC +2
  מפת מיקום  מפה מפורטת   (למפת מערב הנגב מוגדלת) תל קטיפא(למפת מערב הנגב רגילה) תל קטיפא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל קטיפא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל קטיפא  he tabBackground:;tabBorder:#aaa;defaultTab:0;
מראה כללי של היישוב תל קטיפא. 2005
דיר עיזים ומגדל שמירה בתל קטיפא
תל קטיפא הייתה התנחלות על חוף הים התיכון, בצפון גוש קטיף.
תל קטיפא הוקם בערב יום העצמאות תשנ"ב, 1992 על ידי קבוצת צעירים רווקים, דור שני למתיישבי גוש קטיף. היישוב נקרא על שם אתר ארכאולוגי הסמוך ליישוב, מהתקופה הכנענית והקרוי תל קטיפא. באתר נמצאו שרידי כפר חקלאים-רועים.
בתחומי היישוב היה אגם מים טבעי, אשר מימיו מקורם במי תהום ששימשו את בני היישוב להשקיית החממות. בשיאו כלל היישוב כ-24 משפחות.
ככל יישובי גוש קטיף, גם תל קטיפא פונה במסגרת תוכנית ההתנתקות (אוגוסט 2005) שעליה החליטה ממשלת ישראל בשנת 2004.
ב-2006 התגוררו משפחות תל קטיפא בקרוואנים באבן שמואל, ב-2007 עבר היישוב לשקף שבחבל לכיש, ולאחר מכן ליישוב קבע ביישוב הקהילתי נטע.
ספרים

אריק יפת: על הניסים - סיפורים מגוש קטיף, הוצאת ספרית נצרים, תשס"ה, 2005.
חגי הוברמן: שורשים בחולות, הוצאת מדרשת נצרים, תשס"ה, 2005.
תאונת דרכים

מכונית המעורבת בתאונה בבת ים
מכונית לאחר תאונת דרכים, באונטריו שבקנדה בשנת 1918.
תאונת דרכים היא כותרת כללית להתרחשות לא רצויה המתקיימת על צירי תנועה כמו מדרכות, רחובות, דרכים וכבישים, בהם מעורבים בני אדם כהולכי רגל, כנוסעים וכנהגים בכלי רכב. תאונת דרכים יכולה להביא לנזקי רכוש וגוף ברמות שונות: מוות, מחלה, פגיעה או ליקוי גופני; תאונות בהן מעורבים כלי רכב מנועי מתרחשות במצב של נסיעה, חנייה, יציאה מכלי-הרכב או כניסה אליו, נפילת מטען מרכב מנועי וכדומה.
על פי נתוני ארגון הבריאות העולמי, בכל שנה נהרגים בתאונות דרכים ברחבי העולם כ- 1.2 מיליון בני אדם, ועוד כ-20 עד 50 מיליון נפצעים בהן. העלות הכלכלית של תאונות דרכים מהווה בממוצע כ-3% מהתמ"ג של מדינה.
לפי נתוני הלשכה המרכזית לסטטיסטיקה נהרגו בישראל בין השנים 1949-2019 יותר מ-31,000 אנשים בתאונות דרכים.
הסיבות לתאונות דרכים

חוקרי תאונות מבחינים בין סיבות מיידיות לתאונות דרכים לבין סיבות מערכתיות. סיבות מיידיות נוגעות למצבו של הנהג, הדרך או הרכב.
סיבות מערכתיות נוגעות למדיניות, טכנולוגיה, תשתיות, ותכנון ונוגעות לתחומים רבים כמו מדיניות התחבורה במדינה או בעיר, מדיניות מניעת תאונות דרכים (כולל חקיקה, תקצוב, חקר תאונות, קיום גופים בממשלה וברשויות המקומיות למאבק בתאונות דרים), תכנון עירוני (כולל תכנון מוטה הליכה, תכנון מוטה תחבורה ציבורית, אזורי מיתון תנועה, תכנון צמתים, תכנון תשתיות אופניים ועוד), מדיניות מיסוי רכב, בניית תשתיות בתחום התחבורה (כמו מסילות רכבת, רכבת תחתית, שבילי אופניים, מדרכות), קידום תחבורה ציבורית בהיבטים אחרים (כולל אמינות השירות, תדירות, נגישות, נוחות, מחיר ועוד), מדיניות ביטוח ועוד.
סיבות מיידיות לתאונות הדרכים נגרמות בשל משולש גורמים עיקריים:
הגורם האנושי
הגורם התשתיתי
הגורם המכני
מאפייני תאונות > תאונה בין כלי רכב להולך רגל

בתאונה בין כלי רכב להולך רגל, מצבו של הולך הרגל יהיה לרוב גרוע יותר בעוד שלכלי הרכב לרוב כמעט שלא יקרה דבר. חלק ניכר מהנפגעים בתאונות הדרכים הם הולכי רגל שנפגעים בערים. לא תמיד הנהגים אשמים בתאונות כאלו, לעיתים הולכי הרגל אינם שומרים על כללי הבטיחות בדרכים, חוצים מעבר חצייה באור אדום, מתפרצים לפתע לכביש או הולכים בלילה בדרכים חשוכות ללא סימון מתאים.
מאפייני תאונות > תאונה בין כלי רכב לעצם נייח

חלק מהתאונות מתרחשות בין כלי רכב לעצם נייח כמו עמוד, עץ או קיר. במקרה כזה קל לאבחן את מידת אחריותו של הנהג לתאונה, מאשר במקרה של שני כלי רכב שמתנגשים ששם יש צורך שבוחני תנועה של המשטרה יבדקו את השטח.
מאפייני תאונות > תאונה בין שני כלי רכב

תאונות בין שני כלי רכב, הן לרוב התאונות הקשות ביותר, שגורמות לריסוק של מכוניות ולפגיעה בנפש, ואף בהן יש תת-חלוקות שונות.
תאונה חזיתית שבה חזיתות כלי הרכב מתנגשים פגוש מול פגוש. במקרה זה האנרגיה המופעלת כפולה, והמכוניות מתרסקות אחת לתוך השנייה. במקרה של עדיפות ברורה לאחד מן הצדדים, כמו התנגשות של מכונית גבוהה או משאית ברכב משפחתי, את רוב הנזק יספוג הרכב הקטן יותר. בכביש עם שני נתיבים, הגורם היחיד לתאונה חזיתית הוא סטייה של כלי הרכב מנתיבו לנתיב הנגדי (להבדיל מדרכים צרות עם תנועה לשני הכיוונים, שם לעיתים יופיע תמרור הנותן זכות קדימה לרכב המגיע מאחד הצדדים).
תאונה צידית, שבה חזית של רכב פוגעת בצד של רכב אחר. במקרה זה מכיוון שחזית הרכב הרבה יותר קשיחה מצד הרכב, הרכב הנפגע יסבול מפגיעה קשה יותר מאשר הרכב הפוגע.
במקרה שבו שני כלי רכב מתנגשים, ישנה עליונות לכלי הרכב הקשיח יותר והגבוה יותר, ולעיתים כלי רכב מאותו דגם, שבו אחד מהם גבוה מהשני, יביא למצב שבו האנשים בכלי הרכב הגבוה יצאו בנזקים קלים, בעוד שבכלי הרכב הנמוך יהיו נזקים קשים. אף שרכבת נחשבת לכלי נהיגה בטיחותי, לעיתים בהתנגשות בין רכבת לכלי רכב אחר או בין שתי רכבות עלולים להיות נפגעים רבים.
סוגי תאונות

תאונת שרשרת היא תאונת דרכים שגוררת תאונות דרכים משניות, הנגרמת בדרך כלל משילוב של שני גורמים: בלימת פתאום ואי שמירת מרחק.
תאונת פגע וברח היא תאונת דרכים שבה גורם התאונה מסתלק מהאזור מבלי להגיש עזרה ומבלי להזדהות.
החוק בישראל מבדיל בין תאונת דרכים שהיא תאונה שיש בה פגיעה גופנית לאנשים, שבה חלה חובת דיווח על האזרח למשטרה, לבין תאונת נזק, שבה רק נגרם נזק למכוניות, ואין בה חובת דיווח למשטרה, אלא החלפת מידע אישי בין הנהגים שהיו מעורבים בתאונה. במקרה של תאונת פגע וברח, גם אם מדובר ב"תאונת נזק", ניתן לדווח על הנהג הבורח למשטרה, כמו גם במקרים בהן לא התרחשה תאונה אלא רכב נסע בפראות, חצה נתיבים שלא כחוק, חצה צומת ברמזור אדום וכדומה. במקרים כאלה ניתן לדווח למשטרת ישראל באמצעות המערכת המקוונת של המשטרה.
המלחמה בתאונות הדרכים

הגברת האכיפה של משטרת התנועה, ובכללה, הצבת מצלמות אכיפה, היא האמצעי העיקרי של כל המדינות למלחמה בתאונות הדרכים
חרף הגידול המתמיד במספר המכוניות ובנסועה, מסתמנת מגמה של ירידה הדרגתית ומתונה במספר ההרוגים בתאונות הדרכים מאז שנות השמונים. ישנם מספר הסברים לכך:
התפתחות רמת הבטיחות של המכוניות ושיפור טכנולוגיות בטיחות ברכב.
התפתחות תשתיות הכביש.
התפתחות הטכנולוגיה הרפואית.
מודעות הולכת וגוברת לבטיחות בדרכים.
חברות הרכב מנסות לשפר את רמת הבטיחות של הרכב באמצעים שונים, כמו מיגון הרכב: שיפור השלדה, התקנת כריות אוויר מתנפחות, שילוב אמצעים אלקטרוניים לשיפור התנהגות הרכב כגון מערכות בקרת יציבות, שילוב חיישנים למניעת תאונות כגון בקרת סטייה מנתיב, חיישנים להכנת הרכב לקראת מצב תאונה ועוד. אך לאחר כל המאמצים כאשר מדובר בתאונות דרכים במהירות גבוהות כנגד כלי רכב חזקים ומסיביים, קשה לשמור על שלמותו הפיזית של האדם ברכב.
בכל מדינות העולם נוקטים באמצעים שונים במטרה להוריד את כמות תאונות הדרכים ואת רמת הקטלניות שלהן. אמצעים אלו כוללים אכיפה של חוקי תנועה ופעולות הסברה.
מדידת שיעור התאונות

ישנן שלוש דרכים מקובלות למדידת שיעור ההרוגים בתאונות דרכים: על פי מספר התושבים; לפי מספר כלי-הרכב או בהתאם למרחק הנסועה.
בשנים האחרונות חוקרים מבחינים בין הסיכון הנגרם לנוסע בסוג של תחבורה מסוימית, לבין הסיכון הנגרם לאחרים בגלל סוג של תחבורה מסוימת. לדוגמה הולכי רגל הם בעלי סיכון גבוה יחסית להפגע (לעומת מוד תחבורה מסוים) אבל בעלי סיכון אפסי לפגוע באחרים. רוכבי אופניים הם בעלי סיכון גבוה להפגע אבל בעלי סיכון נמוך לפגוע באחרים. רכבת היא בעלת סיכון נמוך לנוסעים בה וכן מהווה סיכון נמוך לאחרים. אוטובוסים ומשאיות הן כלי הרכב המהווים את הסיכון הגבוה ביותר למשתמשי דרך אחרים.  שיקול נוסף הנוגע כיום לתכנון תחבורה ובריאות במדינות מערביות נוגע לאורח חיים יושבני והניסיון להפחיתו על ידי תחבורה פעילה.
השוואה בין מודי תחבורה שונים יכולה להיות מסובכת בגלל שילוב גורמים שונים באותה נסיעה -לדוגמה השוואה של נסיעה לעבודה במכונית, מול שילוב מודי נסיעה כדי לקיים את אותה נסיעה - רכיבה באופניים לתחנת רכבת, נסיעה ברכבת ואז הליכה מהתחנה למקום עבודה מערבת 3 מודי תחבורה שונים כאשר שניים מהם הם למרחק קצר ובעלי סיכון עצמי גבוה ואילו השלישי הוא למרחק ארוך בעל סיכון עצמי נמוך. כך גם השוואה לגבי סיכון לאחרים - בעוד ההשוואה היא פשוטה ביחס להליכה רכיבה ורכבת לעומת מכוניות ואופנועים הנושא הופך מורכב יותר כאשר מערבים בנושא גם אוטובוסים. כמו כן יש השפעה ניכרת לסוגי תשתיות ותכנון עירוני- לדוגמה רכבת תחתית, תשתיות אופניים ומיתון תנועה יכולות לשפר במידה משמעותית בטיחות של משתמשי דרך ושוהים בעיר, כך שחלק מהערים בעולם שואפות לחזון אפס הרוגים בתחומן.
ראו גם

חקר תאונות דרכים
תאונת פגע וברח
בטיחות בדרכים
תאונת רכבת
תאונות דרכים בישראל
הערות שוליים

↑  מאגר החקיקה הלאומי - חוק פיצויים לנפגעי תאונות דרכים, התשל"ה-1975, באתר main.knesset.gov.il
↑  חוק פיצויים לנפגעי תאונות דרכים – ויקיטקסט, באתר he.wikisource.org
↑  Road safety, www.who.int (באנגלית)
↑  הלשכה המרכזית לסטטיסטיקה, הרוגים בתאונות דרכים ,2019-1949 מספרים מוחלטים
| טראומה נפשית |
| --- | --- | --- |
| מצבי טראומה | סכנת חיים • אלימות • התעללות • אונס • אלימות מינית • מלחמה • טרור  • קרב • תאונת דרכים • טראומה גופנית • שכול • שוד  • אסון טבע • שרפה • הגירה |  |
| מאפייני טראומה | מצוקה נפשית • חרדה • פחד • דאגה • בכי • חוסר אונים • אימה • תבהלה • עוררות • טריגר •  הימנעות • התמודדות ממוקדת הימנעות • רומינציה • מחשבות פולשניות • מחשבות אילו • אשמת שורדים • האשמה עצמית (אנ') • האשמה (אנ') • אשמה (רגש) |  |
| תגובת דחק | דחק • תגובת הילחם או ברח • מערכת העצבים הסימפתטית • ציר ה-HPA • עומס אלוסטטי |  |
| הפרעות | הפרעות הקשורות לטראומה וגורמי דחק • נפגע חרדה • הפרעת דחק חריפה • הפרעת דחק פוסט-טראומטית • הפרעה פוסט-טראומטית מורכבת • טראומה משנית • הפרעת הסתגלות • הפרעת חרדה • התקף חרדה • ביעותי לילה • נדודי שינה • דיסוציאציה • פלשבק • הפרעת דה-פרסונליזציה • הפרעת דה-ריאליזציה |  |
| גורמי חוסן | חוסן נפשי • רשת חברתית • דתיות • מודל רגישות-דחק • מודלים של תורשה, סביבה והתפתחות • סטטוס חברתי • שונות קצב לב |  |
| התמודדות | התמודדות • צמיחה פוסט-טראומטית • תמיכה חברתית • עזרה עצמית • פעילות גופנית • טכניקות הרפיה • מדיטציה טרנסצנדנטלית • אימוני נשימה • הסחת דעת • אסקפיזם |  |
| תרופות | תרופות נוגדות דיכאון • סרטרלין • פרוקסטין • ונלפקסין • פלואוקסטין • קנאביס |  |
| טיפול נפשי | טיפול בהפרעת דחק פוסט-טראומטית • עזרה ראשונה פסיכולוגית • מודל מעש"ה • קבוצת תמיכה • טיפול קוגניטיבי-התנהגותי • טיפול קוגניטיבי-התנהגותי ממוקד בטראומה (אנ') • טיפול בעיבוד קוגניטיבי • EMDR • תרפיית חשיפה ממושכת |  |
| עמותות | ער"ן • נט"ל |  |
| --- | --- |
בקרת זהויות :  NLI: 987007543715405171  BNE: XX528202  BnF: cb119789372 (data)  GND: 4062983-1  LCCN: sh85136758  NARA: 10641816  NDL: 00566837  NKC: ph125532 
רכב שטח שעלה על המדרכה ונכנס לתוך מספרה, הרצליה
מכוניות לאחר תאונה צידית
תאונת דרכים בין 2 כלי רכב בעיר נשר, בצומת הרחובות דרך משה (כביש 705) ודרך השלום
"תאונת שרשרת" בה מעורבות חמש מכוניות בדרך אלוף שדה, רמת גן
אזהרה שהציבה משטרת שטוטגרט במקום שבו אירעה תאונת דרכים שבה נפגע הולך רגל
התקנת מצלמה לאכיפת חוקי התנועה. המצלמה משקיפה על "צומת אדום" (צומת שהתרחשו בו כמות רבה של תאונות).
חגורות בטיחות וכריות אוויר הן אמצעי בטיחות שמטרתן להפחית את הנזק לגוף האדם בתאונות דרכים.
חביתה

| --- | --- |

 
 מאכלים
 סוג:  מזון, מנה העשויה מביצה 
 מטבח:  המטבח הצרפתי 
 מוצא:  ממלכת פרס 
 מרכיבים עיקריים:  ביצה 
 
חביתה עם תוספות, מעוטרת בכוסברה ועגבניות
חביתה עם חמאה ועגבניות
חביתה יפנית עם אורז ובשר עוף
חביתת תפוחי אדמה ספרדית
פריטטה איטלקית
דרוצ'ונה רוסית מתפוחי אדמה
חביתה אפויה
חביתה היא מאכל העשוי מבלילת ביצים מטוגנת. בעת טריפת הביצים ניתן להוסיף לבלילה מלח, פלפל שחור, קמח, חלב, שמנת, גבינות מסוגים שונים, נקניקים או ירקות שונים (בצל, פטריות, פלפל ותבלינים נוספים). את הנקניק והירקות ניתן גם לטגן במחבת קודם לטיגון הבלילה.
את הבלילה יוצקים למחבת משומנת בשמן צמחי (מרגרינה, שמן חמניות, שמן תירס, שמן זית וכו') או בשומן מן החי (חמאה, שומן אווז מותך, שומן חזיר וכו'). במחבת טפלון אפשר לטגן ללא חומר משמן. אין מערבבים בעת הטיגון (ערבוב יוצר ביצה מקושקשת ולא חביתה).
לאחר שהחביתה התגבשה מצידה האחד, הופכים אותה כדי לטגן גם את צידה השני. אם לא הוספו תוספות לבלילה, ניתן להוסיפן לקראת גמר טיגון הצד הראשון ולקפל את החביתה מעליהן. ניתן להפוך חביתה ללא שימוש בכלי (מזלג או מרית) על ידי הנפת המחבת כלפי מעלה, כך שהחביתה תועף באוויר, תתהפך, ותנחת על המחבת המושטת מתחתיה. שיטה זו זכתה לפרודיות בדמות קריקטורות שבהן החביתה דבוקה לתקרה, רמז לשלומיאליות של מי שטיגן אותה. טכניקה נוספת להפיכת חביתה היא כיסוי המחבת בצלחת, הפיכת המחבת כך שהחביתה תעבור לצלחת, והחלקת החביתה ההפוכה בחזרה למחבת.
סוגי חביתות

במטבח הישראלי מקובלת חביתה בסיסית דקה, פתוחה או מקופלת. תוספות מקובלות לבלילה הן גבינה צהובה או מלוחה, פטריות, בצל ופטרוזיליה. החביתה תופסת מקום חשוב בארוחת הבוקר הישראלית ובארוחת הערב. נפוצים גם כריכי חביתה מלחם, לחמנייה, בגט או פיתה בליווי ירקות (מלפפון, עגבנייה, חסה). לעיתים מוסיפים לכריך גם ממרח – חמאה, מרגרינה, מיונז, גבינה לבנה, חומוס.
חביתה ספרדית ("tortilla de patatas") – לבלילת החביתה מוסיפים תפוחי אדמה ובצל קצוץ ומטגנים בשמן זית. מתקבלת חביתה עבה (בערך פי שניים מהמקובל בישראל), מעין פשטידה. היא נאכלת גם באנגליה, לעיתים בתוספת גבינה ושבבי האם.
אומלט צרפתי מטוגן במהירות במחבת לוהטת מיוחדת לטיגון אומלט, באמצעות חמאה מזוקקת. לעיתים הוא מתובל במלח ופלפל בלבד, לעיתים בתוספת עגבניות ומנטה, עשבי תיבול קצוצים (כגון טרגון, רוזמרין, טימין) או בצל קצוץ.
"חביתת דנוור" האהובה במערב התיכון של ארצות הברית, היא חביתה ממולאת בשבבי נקניק (לעיתים בייקון), בצל ופלפל ירוק. לעיתים היא מצופה בגבינה ומוגשת בתוספת לביבת "האש בראונס" או תפוחי אדמה מטוגנים.
בארצות הברית מכנים בשם "חביתה ספרדית" חביתה עם רוטב עגבניות חריף, בצל ופלפל.
"פריטטה" היא חביתה איטלקית או ספרדית פתוחה, שעשויה לכלול גבינות, ירקות ולעיתים פסטה. פריטטה מטוגנת באיטיות על הכיריים עד שהביצים מתייצבות ואז מועברת לתנור אפייה תחת הגריל. כל המרכיבים (מלבד שומן הטיגון) נבללים יחדיו מלכתחילה ולא מוספים בהמשך. חביתה זו עבה בשל מרכיביה הרבים.
ביפן מוגשות הן חביתות מערביות (המכונות "אומורטסו") והן חביתות אורז (המכונות "אומוראיסו"). חביתות אורז הן אורז מתובל בקטשופ כרוך בחביתה. ישנן גם חביתות ממולאות באטריות ("אומו־סובה"). "אוקונומיאקי" היא חביתית יפנית הדומה לחביתה. "טאמאגויאקי" היא חביתה יפנית מגולגלת, פירוש השם הוא ביצה מטוגנת.
בסין קיימת חביתת צדפות.
חביתה תאילנדית נקראת "קאי יט סאי", ובה תערובת הביצה, יחד עם כמות קטנה של רוטב דגים, מטוגנת בשמן עמוק בווק. החביתה מוגשת באופן מסורתי על אורז מאודה.
בסוריה, עיראק וארץ ישראל מוכרת חביתה שמטוגנת יחד עם תפוחי אדמה, קישואים ובצל ונקראת עיג'ה.
באיראן החביתה המוכרת היא חביתת ירק יחד עם המון סוגי ירק, כגון: פטרוזיליה, כוסברה, נענע, שמיר ותרד. החביתה נקראת קוקו/חיינה/חגינה סבזי.
בהודו תיבול החביתה תלוי באזור. בדרך כלל משתמשים בצ'ילי ירוק, בצלים קצוצים, עלי כוסברה, אבקת כוסברה וכורכום, כולם מוספים לבלילה לפני הטיגון.
חביתת דרוצ'ונה היא חביתה מהמטבח הרוסי־בלארוסי העשויה מביצים, מעורבבות עם חלב או "לבּן" עם דגנים, קמח או תפוחי אדמה מגורר. בחלק מהמקרים, הדרוצ'ונה הוא סוג של חביתה, באחרים הוא קשה יותר – כמו טורטייה אפויה.
חביתת חומוס טבעונית – חביתה ללא ביצים. כתחליף משתמשים בקמח חומוס ומוסיפים ירקות ועשבי תיבול. קיימות גרסאות טבעוניות נוספות למשל חביתה מקמח עדשים, קמח אורז או קמח תירס.
במטבח הלובי מקובלת חביתת מרגז עם תבלינים וירק, לפעמים גם רסק ותוספת חריפה אחרת.